धाविका राजपुरा जन्मस्थल जुम्लामा सम्मानित
राष्ट्र्रिय धाविका राजपुरा पछाईं आफ्नो जन्मस्थल कनकासुन्दरी गाउँपालिका जुम्ला सिंजाबाट सम्मानित भएकी छन् ।
जुम्ला — राष्ट्र्रिय धाविका राजपुरा पछाईं आफ्नो जन्मस्थल कनकासुन्दरी गाउँपालिका जुम्ला सिंजाबाट सम्मानित भएकी छन् ।एसियाली क्रसकन्ट्र्री एथलेटिक्स च्याम्पियनसिपमा रजत पदक जितेकी राजपुरालाई ५० हजार रुपैयाॅसहित सम्मानित गरिएको हो । तिहारको अवसरमा आयोजित कार्यक्रमबीच गाउॅपालिकाका अध्यक्ष दामोदर आचार्य, वडा अध्यक्षलगायतले धाविका राजपुरालाई सम्मानित गरेका थिए ।आफ्नो गाउॅको नामलाई देश र विदेशमा उच्च बनाएको भन्दै राजपुराको हौसला कायम राखिराख्न सम्मान प्रदान गरिएको अध्यक्ष आचार्यले बताए ।गोकर्णमा आयोजित १६ औं संस्करणको एसियन क्रसकन्ट्रीमा राजपुराले रजत जितेकी हुन् । थुप्रै राष्ट्रिय प्रतियोगिताहरूमा पदक जितेकी राजपुराले भर्खरै चीनमा सम्पन्न हाङचउ एसियाड पनि खेलेकी थिइन् ।सम्मान थापेपछि धाविका राजपुराले आफ्नो जन्मस्थलमा यसरी सम्मान पाउॅदा गौरव महसुस गरेको बताउॅदै अझै अगाडि बढ्न प्रेरणा मिलेको बताइन् । 